फोटो पोस्ट कर बोले- कौन कहता है कि अफसरों का काफिला बोरिंग होता है
India Raisina Dialogue and G-20 Meeting; US Secretary of State Antony Blinken arrives in India  भारत में रायसीना डायलॉग और G-20 की बैठक के लिए पहुंचे अमेरिका के सेक्रेटरी ऑफ स्टेट यानी गृह मंत्री एंटनी ब्लिंकन ने कल दिल्ली की सड़कों पर ऑटो में सफर किया
रायसीना डायलॉग और G-20 की बैठक के लिए भारत पहुंचे अमेरिका के सेक्रेटरी ऑफ स्टेट यानी विदेश मंत्री एंटनी ब्लिंकन ने शुक्रवार को दिल्ली की सड़कों पर ऑटो में सफर किया। अमेरिकी एम्बेसी की एक महिला कर्मचारी ने ब्लिंकन को अपने ऑटो में सैर कराई। ऑटो से निकलते हुए ब्लिंकन ने फोटो पोस्ट कर लिखा- कौन कहता है अफसरों का काफिला बोरिंग होता है?
ऑटो की सवारी के दौरान ब्लिंकन महिला कर्मचारी से ऑटो के फंक्शन समझते रहे और इसके माइलेज की तारीफ की। ब्लिंकन ने भारत में बिताए समय को बेहतरीन बताया। ब्लिकंन ने भारत में रह रहे अमेरिकी समुदाय के लोगों से मुलाकात कर उनके काम को सराहा। उन्होंने कहा कि भारत में रहने वाले अमेरिकी दोनों देशों के बीच रिश्ते मजबूत करने की अहम कड़ी हैं।
मसाला चाय पर चर्चा की
भारत में अपने दौरे के अंतिम दिन विदेश मंत्री ब्लिंकन ने दिल्ली में सिविल सोसाइटी की लीडर्स से भी मुलाकात कर मसाला चाय पर चर्चा की। जिसकी जानकारी उन्होंने खुद सोशल मीडिया पर फोटोज और वीडियो पोस्ट कर दी।
वापस लौटने से पहले भारत को अहम पार्टनर कहा
एंटनी ब्लिंकन ने वापस लौटते हुए भारत और अमेरिका के बीच की पार्टनरशिप को अहम बताया। साथ ही भारत को G-20 की मेजबानी के लिए धन्यवाद दिया। साथ ही इंडो पैसिफिक की सुरक्षा में साथ मिलकर काम करने का भरोसा दिया।
ब्लिंकन की राइड से पहले ऑटो चलाकर अमेरिकी डिप्लोमैट्स ने बटोरी थी सुर्खियां
दिल्ली में स्थित अमेरिकी एंबेसी की 4 महिला अधिकारी ऑटो चलाकर ऑफिस जाती हैं। खास बात ये है कि ये सरकार से मिलीं बुलेट प्रूफ गाड़ियां भी छोड़ चुकी हैं। एनएल मेसन, रुथ होल्म्बर्ग, शरीन जे किटरमैन और जेनिफर बायवाटर्स का कहना है कि ऑटो चलाना मजेदार ही नहीं, बल्कि यह एक मिसाल है कि अमेरिकी अधिकारी भी आम लोगों की तरह ही हैं।
ऑटो को दिया था पर्सनल टच, ब्लूटूथ डिवाइस लगवाया
न्यूज एजेंसी ANI से बातचीत में एनएल मेसन ने कहा था- मैंने कभी भी क्लच वाली गाड़ियां नहीं चलाईं। मैं हमेशा ऑटोमैटिक कार ही चलाती हूं, लेकिन भारत आकर ऑटो चलाना एक नया एक्सपीरिएंस था। जब में पाकिस्तान में थी तब मैं बड़ी और शानदार बुलेटप्रूफ गाड़ी में घूमती थी। उसी से ऑफिस जाती थी, लेकिन जब मैं बाहर ऑटो देखती थी तो लगता था कि एक बार तो इसे चलाना है। इसलिए जैसे ही भारत आई तो एक ऑटो खरीद लिया। मेरे साथ रूथ, शरीन और जेनिफर ने भी ऑटो खरीदे।
मेसन ने कहा, 'मुझे मेरी मां से प्रेरणा मिली। वो हमेशा कुछ नया करती रहती थीं। उन्होंने मुझे हमेशा चांस लेना सिखाया। मेरी बेटी भी ऑटो चलाना सीख रही है। मैंने ऑटो को पर्सनलाइज किया है। इसमें ब्लूटूथ डिवाइस लगा है। इसमें टाइगर प्रिंट वाले पर्दे भी लगे हैं।'